Madama Butterfly

Opera gan y cyfansoddwr Eidalaidd Giacomo Puccini (1858-1924) yw Madama Butterfly. Mae'n opera mewn tair act, gyda libreto Eidalaidd gan Luigi Illica a Giuseppe Giacosa. Mae'r opera yn seiliedig ar stori fer "Madame Butterfly" (1898) gan John Luther Long, a chafodd ei seilio ar straeon adroddodd Long i'w chwaer Jennie Correll a'r nofel hanner-hunangofiannol Ffrangeg Madame Chrysanthème gan Pierre Loti. Cafodd fersiwn Long ei ddramateiddio gan David Baelasco i'r ddrama un-act Madame Butterfly: A Tragedy of Japan, a symudodd i Lundain ar ôl ei pherfformiad cyntaf yn Efrog Newydd yn 1900, lle welodd Puccini'r cynhyrchiad yn y flwyddyn honno. Perfformiwyd gyntaf fersiwn gwreiddiol yr opera, mewn dwy act, ar 17 Chwefror 1904 yn La Scala yn Milan. Derbyniwyd hi'n wael, er gwaethaf cantorion nodedig y cyfnod fel y soprano Rosina Storchio, y tenor Giovanni Zenatello a'r bariton Giuseppe De Luca yn y prif rolau. Yn gyfrifol am hwn oedd Puccini ar ôl iddo gwblhau'r opera'n hwyr, a olygodd nid oedd digon o amser ar gyfer ymarferion. Adolygodd Puccinni yr opera, gan hanneru'r ail act, gyda'r Corws Hymian fel pont i'r trydedd act, gan wneud newidiadau eraill hefyd. Daeth llwyddiant o'r diwedd. gan ddecrhau gyda'r perfformiad cyntaf ar 28 Mai 1904 yn Brecia.